Document ID: 32006R1502

KOMISJONI MÄÄRUS (EÜ) nr 1502/2006,
28. september 2006,
millega rakendatakse nõukogu määrust (EÜ) nr 1165/98 kiirstatistika kohta seoses liikmesriikidele lubatavate eranditega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. mai 1998. aasta määrust (EÜ) nr 1165/98 kiirstatistika kohta, (1) eriti selle artikli 17 punkti h,
ning arvestades järgmist:
(1)
Määrusega (EÜ) nr 1165/98 on kehtestatud ühine raamistik ühenduse jooksva kiirstatistika koostamiseks.
(2)
Määrusega (EÜ) nr 1158/2005 on kehtestatud uued muutujad ja pandud liikmesriikidele uued kohustused, mis käsitlevad vaatlusperioode, detailsuse astet ja nõutavate andmete edastamise tähtaegu.
(3)
Sellest tulenevalt on vaja kohandada riiklikke statistikasüsteeme.
(4)
Määruses (EÜ) nr 1158/2005 on sätestatud individuaalsete muutujate maksimaalsed üleminekuperioodid, mida võib määrata komisjon.
(5)
Komisjoni 23. märtsi 2001. aasta määruses (EÜ) nr 606/2001 (millega rakendatakse komisjoni määrust (EÜ) nr 1165/98 kiirstatistika kohta) (2) sätestatud erandid on liikmesriikidele lubatavate erandite osas aegunud.
(6)
Käesolevas määruses sätestatud meetmed on kooskõlas statistikaprogrammi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Erandid, millele viidatakse määruse (EÜ) nr 1165/98 artiklis 13 ja määruse (EÜ) nr 1158/2005 lisas, on täpsustatud käesoleva määruse lisas.
Artikkel 2
Käesolev määrus jõustub kahekümnendal päeval pärast Euroopa Liidu Teatajas avaldamist.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. september 2006

Labels: 15
19